สวัสดีค่ะ.มีปัญหาหูด้านขวามีเสียงพรึบพรับมีเสียงลม เป็นระยะ เป็นๆหายควรรักษาอย่าไรคะ
สวัสดีค่ะ การได้ยินเสียงผิดปกติในหู อาจจะเกิดจาก-การอยู่ในที่ที่เสียงดังเกินไปติดต่อกันนานๆมาก่อนหน้านี้-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-เยื่อแก้วหูทะลุ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในดังนั้นควรสังเกตอาการอันตรายเช่น หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติม แพทย์จะส่องดูในรูหูอย่างละเอียดร่วมกับทดสอบการได้ยินว่าผิดปกติหรือไม่ในขณะนี้ไม่ควรใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ยังไม่ควรไปว่ายน้ำ ถ้าต้องไปให้ใช้ที่อุดหู ไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูได้ยินผิดปกติจากสาเหตุอะไรค่ะ